b'\n_START_ARTICLE_\nSteven Spielberg\n_START_SECTION_\n\xc5\xbdivljenje\n_START_PARAGRAPH_\nSteven Allan Spielberg se je rodil v Cincinnatiju, v Ohiu, kot sin judovskih star\xc5\xa1ev, Leah Adler, koncertne pianistke, in Arnolda Spielberga, ra\xc4\x8dunalni\xc5\xa1kega in\xc5\xbeenirja. Ko sta se star\xc5\xa1a lo\xc4\x8dila, se je Spielberg z o\xc4\x8detom preselil v Kalifornijo. Njegove tri sestre in mater so ostale v Arizoni, kjer je tri leta obiskoval srednjo \xc5\xa1olo. Srednjo \xc5\xa1olo je dokon\xc4\x8dal v mestu Saratoga, v Kaliforniji, in se vpisal na Univerzo Ju\xc5\xbene Kalifornije. \xc5\xa0tudiral je igro, vendar samo tri leta, in univerze zaradi slabih ocen ni kon\xc4\x8dal. Ko se je lotil re\xc5\xbeije, je napravil nekaj zelo komercialno odmevnih filmov, najbolj pa je odmevala po poskusih televizijske re\xc5\xbeije njegova literarna priredba \xc5\xbdrela, kjer je z dramati\xc4\x8dno upodobitvijo sicer ponesre\xc4\x8dene robotizirane priredbe morskega psa uspel z velikim uspehom uprizoriti grozljive in u\xc4\x8dinkovite prizore, ki so pomembno zaznamovali kar nekaj letovanj mladih in starej\xc5\xa1ih, ki niso ve\xc4\x8d upali plavati zaradi napadov morskih psov. Izredne uspehe je imel tudi s Indiana Jonesom in vesoljci in je tako postal s filmi pomemben glasnik javnega mnenja. \xc5\xa0e pomembnej\xc5\xa1i in odmevnej\xc5\xa1i pa je bil njegov film o dinozavrih, ki je dvignil velik interes za paleontologijo med mladimi. Ko ga je sprejela tudi Ameri\xc5\xa1ka filmska akademija kot nagrajenca za Schinderjev seznam, pa je njegov vpliv \xc5\xa1e dodatno porastel.'